text: अन्तरराष्ट्रीय ध्वन्यात्मक वर्णमाला (अ॰ध्व॰व॰, अंग्रेजी: International Phonetic Alphabet, " इण्टरनेशनल फ़ोनेटिक ऐल्फाबेट ") एक ऐसी लिपि है। जिसमें विश्व की सारी भाषाओं की ध्वनियाँ लिखी जा सकती हैं। इसके प्रत्येक अक्षर और उसकी ध्वनि का एक-से-एक का सम्बन्ध होता है। आरम्भ में इसके अधिकतर अक्षर रोमन लिपि से लिये गये थे, लेकिन जैसे-जैसे इसमें विश्व की बहुत सी भाषाओं की ध्वनियाँ जोड़ी जाने लगी तो बहुत से यूनानी लिपि से प्रेरित अक्षर लिये गये और कई बिलकुल ही नये अक्षरों का अविष्कार किया गया। इसमें सन् 2010 तक 160 से अधिक ध्वनियों के लिये चिह्न दर्ज किये जा चुके थे, किन्तु किसी भी एक भाषा को दर्शाने के लिये इस वर्णमाला के एक भाग की ही आवश्यकता होती है।